Diari Oficial de la Generalitat Valenciana


Sumari del DOGV 6691, del 13-01-2012 (2011/12630)

Notificació de la sentència dictada en el judici verbal número 713/2011
-----------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12961


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici verbal número 713/2011 [2011/12772]  
Judici verbal 000713/2011  
De: Diana Catalá Fernández.  
Procuradora: Ana Isabel Feliu Daviu.  
Contra: Tomilo Costablanca, SL.  
En aquest procediment verbal seguit a instàncies de Diana Catalá Fernández contra Tomilo Costablanca, SL, s'ha dictat la sentència, que, literalment, és com segueix:  
«Dispositiva  
1. Estime de forma íntegra la demanda interposada per Diana Catalá Fernández i, en conseqüència:  
a) Declare la resolució del contracte de compravenda de data 21 de juny de 2010 subscrit entre les parts hui litigants, per inhabilitació de la màquina de fabricació de gelats soft, model SEM-18, serie 47424316, i també per l'incompliment de les garanties i serveis units a la venda esmentada.  
b) condemne Clic Bussiness, SL (abans Tomilo Costablanca, SL) a restituir el preu per l'importe de 4.048,40 euros (quatre mil quaranta-huit euros i quaranta cèntims), i els interessos legals des de la interpel·lació judicial.  
2. Pertoca la imposició expressa de les costes causades en aquesta instància a la part demandada.  
Així, aquesta és la meua sentència, de la qual s' expedeix testimoniança suficient per a la seua unió a les actuacions que l'han motivada, ho pronuncie, mane i firme.  
Notifiqueu aquesta resolució a les parts que s'han personat, amb l'advertiment que no és ferma i que pot ser objecte de recurs d'apel·lació.  
De conformitat amb la disposició addicional 15a de la Llei Orgànica del Poder Judicial perquè s'admeta a tràmit el recurs d'apel·lació contra aquesta resolució, cal constituir un dipòsit de 50 €, que es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 7588 KN EEEE AA), indicant, en el camp «Concepte" el codi «02 civil - apel·lació" i la data de la resolució objecte de recurs amb el format dd/mm/aaaa.  
En el cas que realitzeu l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «Concepte», el número de compte, el codi i la data en la forma exposada en el paràgraf anterior. En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Aquesta sentència ha sigut, donada, llegida i publicada per la magistrada jutgessa que la subscriu en el dia de hui, mentre celebrava audiència pública. En done fe».  
I atés que el demandat esmentat, Tomilo Costablanca, SL, es troba en parador desconegut, s'expedeix aquest edicte a fi que valga de notificació de forma deguda.  
  
Dénia, 15 de desembre de 2011.- El secretari judicial: Alejandro Martínez García.